વિસનગર : ઉંઝા નગરપાલિકામાં રોજમદાર તરીકે ફરજ બજાવતા સફાઈ કામદારો બોર ઓપરેટર સહિત હંગામી રોજમદાર રેલી યોજી વિવિધ માગણીઓ માટે છેલ્લા બે દિવસથી નગરપાલિકાના કામકાજથી અળગા થઈ ભક્તિનગર ખાતે પ્રતિક ઉપવાસ ઉપર બેઠા હતા જેના કારણે ઉંઝામાં થતી કામગીરી તેમજ પાણીની વ્યવસ્થા ખોરવાઈ ગઈ હતી જે બાબતે નગરપાલિકાના પ્રમુખ,ઉપપ્રમુખ સહિત સત્તાધીશો રોજમદારોના પાંચ આગેવાનો સાથે મિટીંગ કરી જેમાં ૧૭-૧૦-૧૯૮૮ના પરીપત્ર નો અમલ કરવા ઠરાવ કરી ખાત્રી આપતા રોજમદારોએ રવિવારે બપોરથીજ હડતાલ સમેટી કામે લાગી ઔગયા હતા.